خواجہ عثمان ہارونی

خواجہ عثمان ہارونی طریقت تے شریعت دے علوم وچ امام العصر سن تے اپنے وقت دے قطب الاقطاب منے جاندے سن۔ 
 ناں تے نسب 
ناں عثمان کنیت ابو النور سی آّ ہارون دے رہنے والے سن ایہ نیشا پور دا اک گاؤں اے جس دی وجہ توں آپ دے ناں دے نال ہارونی لکھیا جاندا اے۔

 مرشد دی عنایات 
جس دن عثمان ہارونی نوں خرقہ خلافت ملیا تو آپ دے پیرومرشد شریف زندنی نے کلاہ چار ترکی وی آپ دے سر اُتے رکھیا تے فرمایا کہ اس چار ترکی کلاہ توں مراد چار چیزاں نوں ترک کردینا اے:
۔ ترک دنیا۔
۔ ترک عقبیٰ۔ یعنی اللہ دی ذات دے سوا کوئی وی مقصود نہ ہونا
۔ ترک کھانا پینا۔ اس توں مراد گھٹ کھانا تے گھٹ سونا اے۔
۔ ترک خواہش نفس۔ یعنی جو کچھ نفس کہے اس دے خلاف کیتا جائے۔خزینۃ الاصفیاءجلد دوم، غلام سرور لاہوری،صفحہ 57مکتبہ نبویہ لاہور

 آتش پرستاں دی بستی 
معین الدین چشتی توں روایت اے کہ اک دن عثمان ہارونی دے ہمراہ دوران سفر اسیں اک ایسی جگہ پہنچے جتھے آتش پرستاں دی بستی سی اوتھے اک آتش کدہ سی جس دی اگ کسے دن وی سرد نہیں ہوئی سی۔ عثمان ہارونی نے لوکاں توں کہیا کہ تسیں لوگ خدا دی پرستش کیوں نہیں کردے جس نے اس اگ نوں پیدا کیتا اے۔ انہاں نے جواب دتا کہ ساڈے مذہب وچ اگ نوں وڈا منیا گیا اے۔ عثمان ہارونی نے فرمایا کیہ تسیں اپنے ہتھ پیر نوں اگ وچ ڈال سکدے ہو۔ انہاں نے کہیا کہ اگ دا کم جلانا اے ایہ کس دی مجال اے کہ اس دے قریب وی جائے۔ ایہ بات سن کرعثمان ہارونی نے اک بچہ جو اک آتش پرست دی گود وچ سی لیا تے بچے سمیت اگ وچ کد گئے تے چار گھنٹے دے بعد باہر آئے۔ نہ تے آپ دا خرقہ اگ توں جلیا تے نہ ای بچے اُتے اگ دا کوئی اثر ہویا۔ آپ دی ایہ کرامت دیکھ کے تمام آتش پرست مسلمان ہو گئے تے آپ دے حلقہ ادارت وچ شامل ہو گئے۔ آپ نے انہاں دے سردار دا ناں عبد اللہ تے اس چھوٹے بچے دا ناں ابراہیم رکھیا۔خزینۃ الاصفیاءجلد دوم، غلام سرور لاہوری،صفحہ 59مکتبہ نبویہ لاہور
طریقت تے شریعت دے علوم وچ امام العصر سن انہاں خواجہ حاجی شریف زندنی توں خرقہ خلافت حاصل ہویا۔ جدونکہ خواجہ مودود چشتی توں وی فیضیاب ہوئے
آپ دے چار خلفاء سن
 خواجہ معین الدین چشتی سنجری
 خواجہ نجم الدین صغریٰ
 شیخ سعدی گنگوہی
 خواجہ محمد ترک
 وصال 
آپ دا وصال 5 شوال 617ھ نوں ہویا اس وقت انکی عمر 91 سال سی
آخری وقت وچ مکہ مکرمہ وچ چلے گئے تے جنت المعلیٰ دے قریب دفن ہوئے۔ انہاں دی بارگاہ وچ خواجہ معین الدین چشتی 32 سال رہے۔ 20 سال دی عمر وچ آئے تے 52 سال دی عمر وچ خلافت توں نوازے گئے۔ انہاں ایام وچ اپنے مرشد نے جو ملفوظات فرمائے انہاں انیس الارواح دے ناں توں تحریر کیتا بہار چشت ذکر خواجہ عثمان ہارونی
 حوالے 

گٹھ:صوفی سنت